C 301/144
RO
Jurnalul Oficial al Uniunii Europene
5.8.2022
Amendamentul 7 Considerentul 31 Textul propus de Comisia Europeană
Amendamentul CoR
Statele membre ar trebui să sprijine organismele publice în ceea ce privește planificarea și adoptarea măsurilor de îmbunătățire a eficienței energetice, inclusiv la nivel regional și local, prin furnizarea de orientări care să promoveze consolidarea competențelor și oportunitățile de formare și prin încurajarea cooperării dintre organismele publice, inclusiv dintre agenții.
În acest scop, statele membre ar putea înființa centre naționale de competențe cu privire la aspecte complexe, precum consilierea agențiilor energetice locale sau regionale în legătură cu încălzirea sau răcirea centralizată.
Statele membre ar trebui să sprijine autoritățile locale și regionale, precum și alte organisme publice în ceea ce privește planificarea și adoptarea măsurilor de îmbunătățire a eficienței energetice, inclusiv la nivel regional și local, prin furnizarea de sprijin financiar și tehnic și prin prezentarea de planuri care să abordeze deficitul de forță de muncă și de profesioniști calificați necesari în toate etapele tranziției verzi, inclusiv artizani, precum și experți în tehnologiile ecologice cu înaltă calificare, cercetători în domeniul științelor aplicate și inovatori.
Statele membre ar trebui să sprijine organismele publice pentru a lua în considerare beneficiile mai ample, dincolo de economiile de energie, cum ar fi un climat interior sănătos cu o calitate îmbunătățită a aerului și a mediului, precum și îmbună­ tățirea calității vieții, mai ales pentru școli, centrele de zi, locuințele protejate, centrele de îngrijire și asistență și spitale.
Statele membre ar trebui să furnizeze orientări care să promoveze consolidarea competențelor și oportu­ nitățile de formare și să încurajeze cooperarea dintre organismele publice, inclusiv dintre agenții.
În acest scop, statele membre ar putea înființa centre naționale și regionale de competențe cu privire la aspecte complexe, precum consilierea agențiilor energetice locale sau regionale în legătură cu încălzirea sau răcirea centralizată.
Expunere de motive Motivele sunt evidente.